46th International Trampoline Friendship Cup 2018

Idén is lehetőséget kaptunk a Magyar Torna Szövetségtől, hogy a nagy hagyománnyal rendelkező Olimpiai reménységek bajnokságán részt tudtunk venni Csehországban Jablonec városában.Az UTE Gumiasztal Szakosztályát 5 fő képviselte.

Juhász Zsolt – Edző , Gépkocsivezető

Sram Vivien – Edző

Barsi Levente – Versenyző

Csipkereki Máté – Versenyző

Papp Miklós – Versenyző

A versenyre való leutazás kezdetére 2018.10.11-én került sor a reggeli órákban.

Az út szerencsére fennakadás nélkül zajlott a tervek szerint.A kora délutáni órában sikeresen megérkeztünk és elfoglaltuk a szállást.Volt némi idő a regenerációra.Az előző évekből tanulva a szervezők 2 napos verseny mellett adták le a voksukat.Ami jó döntésnek bizonyúlt.A versenyzők nincsenek annyira leterhelve.A bírói részről sem kell reggel 9:30-tól 20:30-ig egy órácska szünettel végig pontozni a számtalan gyakorlatot.A Magyar delegáció pontozó bírója Halász Tibor volt (Dunaferr Se).

Aznap még egy szabadedzésen vettünk rész.Megnéztük a versenyhelyszínt és bizakodva vágtunk neki az aznapi edzésnek.A terem 6 a legújabb Eurotramp ULTIMATE gumiasztallal volt felszerelve.Amit direkt erre a versenyre hozott a gyártó.A szerekre nem lehetett panasz, már csak az otthon elvégzett munka és a gyakorlat mennyiségének kell tükrözni az elvárt eredményt.Otthon már jól begyakorolt melegítés és edzés metódus alapján dolgoztunk.

Az edzésen minden a vártnak megfelelően zajlott, bizakodva várhattunk a holnapi versenyt.

A szállásra visszatérve a hosszú és eseménydús nap után jól esett mindenkinek a vacsora.

Megkapta mindenki a holnapi instrukciókat és nyugovóra tértünk mert holnap korán kezdődik a versenynap.

2018.10.12. Péntek.Reggel 7-kor reggeli 8-kor már a verseny helyszínén próbáltunk felkészülni a ma vártható feladatok sokaságára.A reggeli edzés az elemek pontosításával zajlott.A perecíz kivitellel sok tizedet lehet nyerni.Edzés után kimentünk a szabadba kell a változatosság.

Mai napon az egyéni és szinkron selejtezők zajlanak.

A 13-14 éves korcsoportban voltunk érdekeltek.Ahol most a szokásosnál is több induló vett részt, szám szerint 28-an.

A első csoportban Csipkereki Máté lépett az asztalra.

1. gyakorlata aránylag szépen de kicsit kapkodóban lett kivitelezve.Több türelmet és odafigyelést igényel még a gyakorlat.
2. gyakorlat szépen indult tartásra jól nézett ki, de egy apró hiba megbosszulta magát és a 7. elemnél véget ért.Kár érte!

A második csoportban Papp Miklós, Barsi Levente sorrendben történt a szólítás.

Papp Miklós élete első Nemzetközi versenyén vett részt.Ez az egészséges versenydrukk végig kísérte a napját, de sikerült leküzdenie.

1. gyakorlata kicsit visszafogott volt de arányaiban szép 10 elemet láthattunk.
2. gyakorlatában 3 duplaszaltót mutatott be.Új gyakorlattal készültünk a versenyre ami a nemzetközi szabályrendszernek és a korosztályában elfogadható nehézségi fokkal bír.

Miklós megtett mindent ami rá lett bízva, elégedettek vagyunk a versenyen mutatott teljesítményével.

Barsi Levente versenyen mutatott gyakorlatai a következőkeppen alakultak.

1. gyakorlata összeszedett, rendezett, kis tartáshibák ill. minimális magasság vesztés volt észlelhető aminek későbbiekben nagy szerepe lesz.
2. gyakorlatában apró pontatlanságot vétett.Kéz helyzete ,de összeségében jó képet festett a gyakorlat.

Előremutató dolgokat lehetett felfedezni benne.

Az egyéni verseny számunkra véget ért, döntőbe ezúttal nem került versenyzőnk.

Tisztesen helytállunk és a következő eredménnyel zárták az egyéni versenyt.

Barsi Levente : 82.430 Pont : 10. hely

Papp Miklós : 77.760 Pont : 16. hely

Csipkereki Máté : 69.840 Pont : 24. hely

Versenynap fele elvégezve maradt a szinkron selejtező, de mindenek előtt egy kiadós ebéd várt ránk.

Rövid megbeszélés után megkezdődött a szinkron verseny ahol Barsi Levente - Csipkereki Máté alkotott egy szinkron párt.

Nemzetközi szabályoknak megfelelően egy gyakorlatot kell bemutatni a pontozó bíroknak.

10 versenyzőpáros állt ebben a számban asztalhoz.

A mi párosunk gyakorlata Levente részéről nem a megfelelő helyzetből indult ami meg is bosszulta magát a 4. elem után nem tudta folytatni.

A sorstól kaptam egy újabb lehetőséget mert a 8. helyen bejutottak a döntőbe.

Így lehetőségük van újra bemutatni gyakorlatukat és tudásuk legjavát.

Megbeszéltük a mikénteket és lefontuk a konzekvenciát a mai nap történéseiből.

Haza vettük az irány és bizakodva vártuk a holnapi napot.

2018.10.13. Szombat.A mai napon csak döntők kerültek megrendezésre.A szinkronra délután került sor.Melegítésre a versenyen nem volt panasz.

Elsőként lépett asztalra a Magyar páros.A tegnapi eset nem szegte kedvüket.Megakarták mutatni ,hogy miért is dolgoztak idáig.

A gyakorlat eleje szépen volt kivitelezve és mikor éppen túljutottak a kritikusabb pontokon Máté részéről egy kis figyelmetlenség elég volt, hogy ne tudja folytatni gyakorlatát.

A 8. helyen zárt a szinkron páros.Ebben a számban van még hova fejlődnünk azon leszünk, hogy a mostani hibák kijavításra kerüljenek.A következő megmérettetésre pontosabb kivitelezést várok.

A 2018-as Olimpiai reménységek versenyén továbbiakban nem voltunk érdekeltek.

Felhőtlenül nézhettük a többi sporttárs döntős gyakorlatát.

Este rész vettünk a banketten ami most is kiemelkedően jól sikerült.

2018.10.13.Vasárnap. Kicsit fáradtan de önbizalommal telve, új tapasztalatokkal, célokkal indultunk haza reggel.

Az időjárás kegyes volt hozzánk így volt időnk megnézni pár helyi nevezeteséget kikapcsolódásként.Mindenki jól érezte magát és jó emlékekkel tér haza e kiváló verseny után.

A több éves Nemzetközi versenyen való részvétel lehetőséget adott Versenyzőként és az utóbbi 2 Olimpiai ciklusban Nemzetközi bíróként is megismerkedni remek versenyzőkkel, edzőkkel és bírokkal.Eme remek verseny lehetőséget adott meglévő kapcsolatok ápolására és új sportbarátok megismerésére.

Köszönjük az Juhász Jutka néninek a támogatást , a Magyar Torna Szövetségnek a lehetőséget, hogy rész tudtunk venni ismét ezen a színvonalas versenyen.

Juhász Zsoltnak Edzői munkáját és az utazásban való segítségét.

Sram Viviennek Edzői munkáját.